નિર્ભયા સાથે ગેંગરેપ થયો હતો તેની વેદના આજે પણ તેના માતા-પિતાને સતાવી રહી છે. અને તેઓ ન્યાય માટે જ્યાં ત્યાં ભટકી રહ્યા છે. ત્યારે સવાલ અે થાય છે કે સમાજ આવા કેસને ગંભીરતાથી કેમ નથી લેતો? અને આવી ઘટનાઓ ફરી ન બને તે માટે કોઈ અસરકરાક પગલાં કેમ લેવાતાં નથી? નિર્ભયા સાથે આવુ કૃત્ય આચરાયું હતું અને બાદમાં તે અર્ધનગ્ન હાલતમાં પડી હતી ત્યારે કોઈએ તેના પર ચાદર નાંખવાની પણ તસદી લીધી ન હતી. તેથી એવી વાત તો ચોકકસ સાબિત થાય છે કે આવા બનાવો સામે હજુ સમાજમાં કોઈ ખાસ જાગૃતિ આવી નથી અથવા આવા બનાવો સામેની સમાજની માનસિકતા પણ બદલાઈ નથી. આવા કેસમાં હવે કાયદા બદલાયા છે પણ સમાજની માનસિકતા કે વિચારસરણી બદલી શકાઈ નથી.તે ચિંતાનો વિષય છે. સમાજને પુરુષપ્રધાન માનવામાં આવે છે ત્યારે તે રીતે જોઈએ તો સમાજમાં અવારનવાર બનતા આવા બનાવો સામે પુરુષો કોઈ ખાસ ચળવળ કે અભિયાન શરૂ કરવા કેમ આગળ આવતા નથી?